**XIII београдска гимназија**

**Љешка 47. Београд**

**Дел.број: 02-22/2**

**25.05.2021.**

На основу члана 119. став 1. тачка 1) Закона о основама система образовања и васпитања (“Службени гласник РС”, бр. 88/17 и 27/18–др. Закони, 10/2019 и 6/2020 – у даљем тексту: Закон) и члана 71. стaв 1. Статута XIII београдске гимназије, Школски одбор на седници одржаној дана 25.05.2021. године, гласовима 7 чланова, донео пречишћен текст

**ПРАВИЛНИК О ИЗБОРУ УЧЕНИКА ГЕНЕРАЦИЈЕ**

**ОПШТЕ ОДРЕДБЕ**

**Члан 1.**

Овим Правилником уређују се правила, критеријуми као и начин доделе Признања ученику генерације XIII београдске гимназије.

**Члан 2.**

У Школи се на крају сваке наставне године додељује посебно признање “Ученик генерације.”

Мотив за доделу овог Признања произилази из потребе Школе да награди рад и залагање успешних и примерних ученика, да развија позитиван такмичарски дух и подстиче ученике на остваривање врхунских резултата у наставним и ваннаставним активностима.

**Члан 3.**

Ово Признање додељује се на крају школске године ученицима четвртог разреда Школе, који су се посебно истакли у раду и учењу током целокупног школовања.

 **ПОСТУПАК ИЗБОРА**

**Члан 4.**

Одељенски старешина/Одељенско веће предлаже кандидате за Признање ученик генерације.

Предлог са образложењем одељенски старешина подноси комисији у складу са критеријумима овог Правилника.

**Члан 5.**

Директор Школе именује Комисију за избор ученика генерације.

Комисија има пет чланова и чине је помоћник директора и четири наставника (по један за сваки разред).

Председник Комисије је помоћник директора.

О свом раду комисија води записник.

**Члан 6.**

Задатак комисије је да у складу са критеријумима утврђеним овим Правилником изврши бодовање предложених кандидата за признање „Ученик генерације“ и да сачини ранг листу кандидата и у писаној форми је достави Наставничком већу.

 КРИТЕРИЈУМИ ЗА БОДОВАЊЕ КАНДИДАТА

**Члан 7.**

Ради доношења што објективније одлуке за доделу овог Признања, Комисија врши бодовање применом следећих бројчано мерљивих критеријума:

## Успех у школи:

Бодује се као збир просечних оцена за сва четири разреда: на основу следећих мерила:

Просек 5,00 – по 9 поена за сваки разред;

Просек од 4,50 до 4,99 – по 6 поена за сваки разред;

Просек од 4,00 до 4,49 – по 3 поена за сваки разред;

1. **Успех на такмичењима**

## Градска такмичења:

У организацији Министарства просвете, науке и технолошког развоја:
 1. награда – 4 поена
 2. награда – 3 поена
 3. награда – 2 поена
 учешће – 1 поен

Која нису у организацији Министарства просвете просвете, науке и технолошког развоја:
 1. награда – 3 поена
 2. награда – 2 поена
 3. награда – 1 поен

## Републичка такмичења:

У организацији Министарства просвете, науке и технолошког развоја:
 1. награда – 10 поена
 2. награда – 8 поена
 3. награда – 6 поена

Која нису у организацији Министарства просвете, науке и технолошког развоја:
 1. награда – 6 поена
 2. награда – 4 поена
 3. награда – 2 поена

Бодовање на републичком такмичењу искључује бодовање за претходне нивое такмичења из истог предмета ( за школску годину која је у току).

## Балканијаде:

Такмичења која су у организацији Министарства просвете, науке и технолошког развоја:
 1. награда – 20 поена
 2. награда – 16 поена
 3. награда – 12 поена
 похвала – 8 поена
 учешће – 4 поена

## Олимпијаде:

Такмичења која су у организацији Министарства просвете, науке и технолошког развоја:
 1. награда – 30 поена
 2. награда – 25 поена
 3. награда – 20 поена
 похвала – 15 поена
 учешће – 10 поена

## Српске олимпијаде:

Такмичења која су у организацији Министарства просвете, науке и технолошког развоја: (физика, математика, хемија, руски језик,...)
 1. награда – 16 поена
 2. награда – 12 поена
 3. награда – 8 поена
 учешће – 4 поена

## Остала међународна такмичења:

У организацији ИС Петница, Центра за таленте и слично:
 1. награда – 10 поена
 2. награда – 8 поена
 3. награда – 6 поена
 учешће – 4 поена

## Посебне награде:

Награда Града Београда – 15 поена
Светосавска награда – 15 бодова

## Школски конкурси:

 1. награда – 3 поена
 2. награда – 2 поена
 3. награда – 1 поен

## Градска и међуокружна екипна такмичења:

 1. награда – 4 поена
 2. награда – 3 поена
 3. награда – 2 поен

## Републичка екипна такмичења:

 1. награда – 6 поена
 2. награда – 4 поена
 3. награда – 2 поен

## 3. Посебне награде:

Награда Града Београда – 15 поена
Светосавска награда – 15 бодова

## 4. Школски конкурси:

 1. награда – 3 поена
 2. награда – 2 поена
 3. награда – 1 поен

## 5. Ваннаставне активности:

Континуирано и запажено учествовање у ваннаставним активностима:

Учешће у раду школских секција – 1 поен по разреду
Учешће у раду Ученичког парламента – 1 поен по разреду

Руковођење Ученичким парламентом – 3 поена по разреду

Учешће у хуманитарним активностима – 2 поена по разреду

 Руковођење одељ.заједницом - 1 поен по разреду.

## 6. Ваншколске активности:

У ову категорију спадају успеси у музичкој школи, спорту, ликовним и другим активностима, које нису повезане са школом и наставом.
 1. награда – 3 поена
 2. награда – 2 поена

 3. награда – 1 поен

Ученик може да освоји највише 10 поена на активности наведене у ставу 1 (активности које нису повезане са школом и наставом).

**7. Учешће ученика у међународним активностима школе**

За учешће у ученичким разменама, Еразмус пројекту, Е-Твинингу, сарадњи са Институтом „Конфуције” и сличним активностима које имају међународни карактер - 4 поена по школској години.

**8. Учешће ученика на семинарима**

За учешће ученика на семинарима ИЦ „Петница“ – 4 поена по школској години

**9. Гласање Наставничког већа**

Кандидат са највише гласова Наставничког већа - 5 поена

**10. Гласање Ученичког парламента**

Кандидат са највише гласова Ученичког парламента – 4 поена
Пре гласања УП се упознаје са биографијама предложених кандидата.

**Члан 8.**

На основу критеријума за бодовање формира се ранг листа кандидата према редоследу

бодова, почевши од највећег.

 **ОДЛУЧИВАЊЕ О ИЗБОРУ**

**Члан 9.**

Признање „ Ученик генерације“ додељује се ученику који применом критеријума за бодовање освоји највише бодова.

Признање се додељује једном ученику. У случају да два ученика имају исти број бодова Одлуку о додели Признања доноси Наставничко веће.

**Члан 10.**

Са ранг листом кандидата и предлогом за доделу Признања „Ученик генерације“ Комисија упознаје Наставничко веће.

Наставничко веће усваја (верификује) предлог Комисије, уколико је он донет у скаду са одредбама овог Правилника.

Одлуку о додели Признања „Ученик генерације“, по датом предлогу, доноси Наставничко веће.

**Члан 11.**

Ранг листа кандидата са збирним бодовима и Одлука о избору ученика генерације се истиче на огласној табли у холу школе.

На предлог ранг листе и Одлуку о избору за Признање „Ученик генерације“ незадовољан кандидат има право приговора. Приговор се упућује директору Школе у року од 3 дана од дана доношења одлуке о избору.

Директор је дужан да у року од 3 дана по пријему приговора донесе коначну одлуку.

**Члан 12.**

Проглашење Ученика генерације се врши истицањем Одлуке о избору на огласној табли школе.

Школа ученику додељује пригодну награду (поклон).

Награда се додељује на матурској вечери.

 **ЗАВРШНЕ ОДРЕДБЕ**

**Члан 13.**

Измене и допуне овог Правилника врше се на начин и по поступку прописаним за његово доношење.

**Члан 14.**

Овај Правилник ступа на снагу осмог дана од дана објављивања на огласној табли Школе, а по усвајању од стране Школског одбора.

 Председник Школског одбора

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Љубица Миловановић

 Правилник је заведен под деловодним бројем 02-22/2, од 25.05**.**2021. године, објављен на огласној табли Школе дана 26.05.2021. године, а ступио на снагу дана 03.06.2021. године.

Секретар школе

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 Марина Ракић